આ ઘટનાએ તેમને અંદર સુધી તોડી દીધા હતા અને પતિ-પત્નીને એક વિચિત્ર નિરાશાએ ઘેરી લીધી હતી. ત્યારબાદ ઓબામા દંપત્તિએ આઈવીએફનો વિકલ્પ પસંદ કર્યો. આઈવીએફ પ્રક્રિયા પર હજારો ડૉલરનો ખર્ચ આવે છે. ઘણા કપલ્સને તો એકથી વધુ વાર કોશિશ કરવી પડે છે. મિશેલે જણાવ્યુ છે કે તે આ સમય દરમિયાન સંપૂર્ણપણે એકલા હતા. તેમના પતિ ઓબામા ચૂંટણીઓમાં વ્યસ્ત હતા. ઘણી હદ સુધી તેમણે એકલાએ જ બધી વસ્તુઓ સહન કરી. મિશેલે ગુડ મોર્નિંગ અમેરિકાના હોસ્ટ રોબિન રોબર્ટ્સને આપેલા ઈન્ટરવ્યુમાં કહ્યુ, ‘મને લાગે છે કે હું ક્યાંક ખોવાઈ ગઈ છુ અને એકલી છુ અને મને હંમેશા અનુભવ થતો હતો કે હું એક અસફળ મહિલા છુ.'